钦定古今图书集成/理学汇编/学行典/第131卷 > 诗经 > 《大雅文王》
## 钦定古今图书集成/理学汇编/学行典/第131卷 > 诗经 > 《大雅文王》

世之不显，厥犹翼翼。

〈朱注〉《犹谋翼翼》，勉敬也。〈大全〉庆源辅氏曰：“勉则无怠，敬则无弛，谋犹如此，则其忠诚可知矣。”

穆穆文王，于缉熙敬止。

〈朱注〉“穆穆”，深远之意。“缉续熙明”，亦不已之意。“止”，语词。言穆穆然文王之德不已，其敬如此。〈大全〉华谷严氏曰：“‘文王德容，穆穆然可见，故穆穆足以形容之。所难言者，心之敬也，故缉熙不足以发，而又以于发之。缉熙敬止’者，《中庸》之至诚无息也。”